دوزات النمرة ديال شيفور شحال وهي تصوني عاد جاوب ;الو عمي المعطي انا وجدان ,,بغيتك تجي تديني انا ف**** اوك نتسناك ,,اه ومقتولش لبابا انا هنا صافي؟ههه واخا شكرا (قطعات عليه وتمات داخلة ثاني بالحس طلعات لبيتو ديريكت هزات مانطة خفيفة حلات الماريو ديالو بانت ليها واحد تجاكيط هزاتها لبساتها بحكم هي عريانة لابسة غي كسوة خفيفة بلا سوتيام جاتها فحال الخنشة بقات اكتشوف في الكمام لي مدلين و تضحك هزات الغطا ونزلات لقاتو ماكينش في هاد الدنيا لاحت عليه الغطا وبركات على ركابيها كتلعب ليه في شعرو و لحيتو برفق كتفكر في قبيلة و الاحداث لي سراو ,,,تفكرات من خلاتو و مشات كتجري وصلات حدا الباب حسات بقلبها سكت مابقاش غيدق وشي حاجة تقيلة نزلات على صدرها مابقاش خلاتها تنفس ,,دماغها وقف عن التفكير ماقداتش تديرها ماقداتش تبعد عليه ,,ماشعرات براسها الا وهي راجعة كتجري لقاتو بارك في الارض على ركابيه مخبي وجهو بين يديه وكيبكي ,,كان بحال شي طفل مشات عليه ماماه وخلاتو ,,محساتش براسها الا هي معنقاه و عاسراه في حضنها ,بدفئ لي هي خداتو منه في المقابل من عسرها في حضنو ,,كانو كلماتو صادقين و عينين الدامعين كيوحيو ,,كان خايف كيرجف,,كيستنجد بيها قبلاتو الحارة (حطات يديها على شفايفها)قبلاتو كانو كيعبرو على بزاااف ديال الحوايج ,,منهم مدى حبه ليها ,,كلماتو لي كلها خوف من فقدانها و دموعو و من نعس في حضنها هادشي كامل خلاها تعيد حساباتها و تأكد بلي جمال كيبغيها كيف ما هي كتموووت عليه ,,خلاها تمحي جمييع الشكوك لي كانت بانية عليه ,,مهما هو كيبغيها ومعاها فشي لاخر ماكيهمش ,,سمعات حس لوطو وقفات حدا باب الفيلا عرفات الشيفور ,,ناضت الكزينة بدات كتقلب في المجورة في الاخير لقات كتاب و ستيلو كتبات فيه;انا مشيت للدار ,ماتخافش راه عيطت للشيفور جا داني ,,بنتي لي ناعس مرتاح مابغيتش نفيقك ,بالمناسبة كتبان سو كيوت و نت ناعس ههه اه نسيت راه هزيت ليك تجاكيط من البلاكار باش نلبسها ,,كنبغيك ,,قطعات الورقة و رجعات حطاتها فوق الطبلة باش تبان ليه تحنات لجهتو باست ليه راسو و غطاتو مزيان و خرجات ,,لقات شيفور كيتسناها ;سمح لي حيت فيقتك من نعاس